વિટામિન ડી સૂર્યના પ્રકાશમાંથી મળે છે તે તો આપણે સૌ જાણીએ છીએ, પરંતુ આ જાણવા છતાં આપણે ફ્રીમાં મળી આવતાં વિટામિન ડીને લઈને સહેજ પણ ગંભીર હોતા નથી. કેમ કે આપણને તેની ઊણપથી શું અસર થાય છે તેનો ખાસ ખ્યાલ નથી. અત્યાર સુધી એમ મનાતું હતું કે, વિટામિન ડીની ઊણપથી હાડકાંના રોગ થાય છે, પરંતુ તાજેતરનાં સંશોધનો મુજબ બ્લડપ્રેશર, હૃદયના રોગ, કૅન્સર તથા કેટલાક માનસિક રોગ માટે પણ વિટામિન ડીની ઊણપ જવાબદાર છે.